CELEX: 31994D0117
Language: ro
Date: 1994-02-21 00:00:00
Title: Decizia Consiliului din 21 februarie 1994 de stabilire a cerințelor minime cu privire la structura și echipamentul pe care trebuie să le aibă anumite unități mici care asigură distribuirea produselor pescărești în Grecia

04/Volumul 02
            
            
               RO
            
            
               Jurnalul Ofícial al Uniunii Europene
            
            
               187
            
         31994D0117
   
               L 054/28
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA CONSILIULUI
   
   din 21 februarie 1994
   de stabilire a cerințelor minime cu privire la structura și echipamentul pe care trebuie să le aibă anumite unități mici care asigură distribuirea produselor pescărești în Grecia
   (94/117/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Directiva Consiliului 91/493/CEE din 22 iulie 1991 de stabilire a condițiilor sanitare pentru producția și comercializarea produselor pescărești (1), în special articolul 14,
   având în vedere propunerea Comisiei,
   întrucât unele insule și anumite regiuni de coastă din Grecia, datorită izolării și depărtării lor, pot face obiectul unor constrângeri specifice în ceea ce privește oferta;
   întrucât pe aceste insule și în aceste regiuni există unități mici de afumare și sărare a produselor pescărești care joacă un rol vital în aprovizionarea pieței locale din zona în care sunt situate;
   întrucât, pentru a preveni dispariția acestor unități mici, este necesar să li aplice cerințe minime mai puțin severe cu privire la structură și echipamente decât acelea prevăzute în Directiva 91/493/CEE, până când aceste constrângeri specifice dispar din aceste insule și regiuni ale Greciei;
   întrucât, pentru a evita denaturarea concurenței în cadrul Comunității, la aceste cerințe minime trebuie să se adauge limite cu privire la volumul producției unităților și zona de comercializare a produselor respective;
   întrucât produsele pescărești prelucrate de aceste unități mici trebuie rezervate pentru aprovizionarea pieței locale și nu trebuie să conțină semnul de identificare la care se face referire la articolul 3 alineatul (1) litera (f) din Directiva 91/493/CEE,
   ADOPTĂ PREZENTA DECIZIE:
   Articolul 1
   Prezenta decizie se aplică anumitor unități care desfășoară exclusiv operațiuni de afumare și sărare a produselor pescărești pe insule sau în anumite regiuni de coastă ale Greciei care fac obiectul anumitor constrângeri legate de ofertă.
   Articolul 2
   Unitățile la care se face referire la articolul 1 trebuie să îndeplinească cerințele minime privind structura și echipamentele prevăzute în anexă.
   Articolul 3
   Autoritatea competentă din Grecia trebuie să se asigure că cerințele minime prevăzute în anexă se aplică unităților menționate la articolul 1, dacă sunt satisfăcute următoarele condiții:
   
               —
            
            
               producția anuală de produse afumate și sărate ale unității nu depășește 36 de tone;
            
         
               —
            
            
               zona de comercializare a produselor în discuție fie este limitată la teritoriul insulei pe care este situată unitatea, fie se află pe o rază de 50 de kilometri față de unitate;
            
         
               —
            
            
               produsele nu conțin semnul de identificare menționat la articolul 3 alineatul (1) litera (f) din Directiva 91/493/CEE, dar conțin un semn național care permite monitorizarea distribuției de către autoritatea competentă.
            
         Articolul 4
   Prezenta decizie intră în vigoare la data publicării în Jurnalul Oficial al Comunităților Europene.
   
   Prezenta decizie se aplică de la 1 ianuarie 1993.
   Articolul 5
   Prezenta decizie se adresează statelor membre.
   
      Adoptată la Bruxelles, 21 februarie 1994.
      
         
            Pentru Consiliu
         
         
            Președintele
         
         G. MORAITIS
         
      
   
   
      (1)  JO L 268, 24.9.1991, p. 15.
   ANEXĂ
   Cerințe minime privind structura și echipamentul
   Condițiile generale privind sediile și echipamentele prevăzute la capitolul III, secțiunea I din anexa la Directiva 91/493/CEE se aplică, cu excepția următoarelor dispoziții:
   
               1.
            
            
               la punctul 2 litera (c) în ceea ce privește existența plafoanelor și a căptușelii acoperișului și punctul 2 litera (g) în ceea ce privește robinetele care nu sunt acționate manual;
            
         
               2.
            
            
               la punctul 3, în ceea ce privește existența camerei de frig din fiecare unitate, dacă unitățile au posibilitatea de a utiliza o cameră de frig colectivă care satisface cerințele prevăzute în Directiva 91/493/CEE și dacă aceasta se află în apropierea unităților;
            
         
               3.
            
            
               la punctul 6, în ceea ce privește containerele de deșeuri și depozitele;
            
         
               4.
            
            
               la punctul 9, în ceea ce privește vestiarele, chiuvetele și toaletele;
            
         
               5.
            
            
               la punctul 10, în ceea ce privește camerele prevăzute cu sistem de închidere pentru utilizarea exclusivă de către personalul de inspecție;
            
         
               6.
            
            
               la punctul 11, în ceea ce privește facilitățile corespunzătoare pentru curățarea și dezinfectarea mijloacelor de transport.